21. ΠΡΟΕΔΡΙΚΟ ΔΙΑΤΑΓΜΑ υπ’ αριθ.379 της 7/17 Σεπτ. 1987 (ΦΕΚ Α΄168) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από τα «ΕΛΛΗΝΙΚΑ ΔΙΥ ΛΙΣΤΗΡΙΑ ΑΣΠΡΟΠΥΡΓΟΥ ΕΛ. Δ. Α. Α. Ε.» Έχοντας υπόψη: 1.Τις διατάξεις του άρθρ. 19 παρ. 3 του Νόμ. 1418/84 «Δημόσια έργα και ρυθμίσεις συναφών θεμάτων» (ΦΕΚ 23/1984 τ.Α΄). 2. Την υπ’ αριθ.343/1987 γνωμοδότηση του Συμβουλίου της Επικρατείας με πρόταση των Υπουργών Περιβάλλοντος, Χωροταξίας και Δημοσίων Έργων και Βιομηχανίας, Ενέργειας και Τεχνολογίας, αποφασίζουμε: Αρμόδια Όργανα Άρθρ. 1.-Αρμόδιοι για τη λήψη αποφάσεων, κατά τις διατάξεις του Νόμ. 1418/84 «Δημόσια έργα και ρυθμίσεις συναφών θεμάτων» και των Π.Δ/των τα οποία εκδίδονται σε εκτέλεσή του, για τα έργα που εκτελούνται από τα ΕΛΛΗΝΙΚΑ ΔΙΥ ΛΙΣΤΗΡΙΑ ΑΣΠΡΟΠΥΡΓΟΥ (ΕΛ.Δ.Α.)Α.Ε. είναι ο Υπουργός Βιομηχανίας, Ενέργειας και Τεχνολογίας, το Διοικητικό Συμβούλιο, ο Διευθύνων Σύμβουλος, ο Γενικός Διευθυντής ή τα εξουσιοδοτημένα όργανα σύμφωνα με τις οργανωτικές διατάξεις των ΕΛ.Δ.Α. και όπως ειδικότερα ορίζεται στα επόμενα άρθρα. Διευθύνουσα Υπηρεσία-Προϊσταμένη Αρχή Άρθρ.2.-Τα αρμόδια όργανα στα οποία αναφέρεται το προηγούμενο άρθρο είναι ειδικότερα: α) «Διευθύνουσα Υπηρεσία» ή «Επιβλέπουσα Υπηρεσία» είναι η Διεύθυνση Τεχνικών Υπηρεσιών των ΕΛ.Δ.Α. με τα αρμόδια Τμήματα και Τομείς της. β) «Προϊσταμένη Αρχή» ή «Εποπτεύουσα Αρχή» είναι ο Διευθύνων Σύμβουλος, ο Γενικός Διευθυντής και ο Διευθυντής Τεχνικών Υπηρεσιών σύμφωνα με τις οργανωτικές διατάξεις των ΕΛ.Δ.Α. Τεχνικό Συμβούλιο Άρθρ. 3.-1. Το Τεχνικό Συμβούλιο συγκροτείται με απόφαση του Διοικητικού Συμβουλίου των ΕΛ.Δ.Α. με διετή θητεία και αποτελείται από: α) Ένα μέλος του Διοικητικού Συμβουλίου, τεχνικός, διπλωματούχος Ανωτάτων Εκπαιδευτικών Ιδρυμάτων, που ορίζεται με τον αναπληρωτή του. Σε περίπτωση που κανένα μέλος του Δ.Σ. δεν είναι τεχνικός μπορεί να ορισθεί με την απόφαση συγκρότησης, τεχνικός υπάλληλος των ΕΛ.Δ.Α. διπλωματούχος Ανωτάτων Εκπαιδευτικών Ιδρυμάτων. β) Το διευθυντή της Δ/νσης Τεχνικών Υπηρεσιών των ΕΛ.Δ.Α. που ορίζεται με τον αναπληρωτή του. γ) Ένα εκπρόσωπο του Τεχνικού Επιμελητηρίου Ελλάδας (ΤΕΕ) που ορίζεται με τον αναπληρωτή του από τη Διοικούσα Επιτροπή του ΤΕΕ. δ) Ένα τεχνικό υπάλληλο του Υπουργείου Βιομηχανίας, Ενέργειας και Τεχνολογίας, κατηγορίας ΠΕ βαθμού Α ή Β που ορίζεται με τον αναπληρωτή του από τον Υπουργό Βιομηχανίας, Ενέργειας και Τεχνολογίας. ε) Ένα δικηγόρο της Νομικής Υπηρεσίας των ΕΛ.Δ.Α. που ορίζεται με τον αναπληρωτή του με την απόφαση συγκρότησης. 2. Με την απόφαση συγκρότησης ως Πρόεδρος ορίζεται ένας από τα υπό στοιχ. (α) ή (β) μέλη, που σε περίπτωση απουσίας ή κωλύμματος αναπληρώνεται από το άλλο μέλος. 3. Καθήκοντα Γραμματέα εκτελεί υπάλληλος των ΕΛ.Δ.Α. που ορίζεται με τον αναπληρωτή του με την ίδια απόφαση συγκρότησης του Συμβουλίου. 4. Ο Πρόεδρος του Συμβουλίου μπορεί να καλεί στις συνεδριάσεις οποιοδήποτε υπάλληλο ή ιδιώτη για παροχή πληροφορίας ή γνώμης σχετικά με τα θέματα που συζητούνται στο Συμβούλιο. 5. Τα θέματα εισηγούνται στο Συμβούλιο οι αρμόδιοι Προϊστάμενοι των Τμημάτων της Διεύθυνσης Τεχνικών Υπηρεσιών των ΕΛ.Δ.Α. και σε περίπτωση απουσίας ή κωλύμματος ο αρμόδιος τεχνικός υπάλληλος. Οι εισηγητές συμμετέχουν χωρίς ψήφο. 6. Το Τεχνικό Συμβούλιο είναι σε απαρτία όταν είναι παρόντες ο Πρόεδρος ή ο αναπληρωτής του και δύο από τα μέλη του. 7. Οι αποφάσεις και γνωμοδοτήσεις λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. 8. Το Τεχνικό Συμβούλιο παρέχει τη γνώμη του για τα θέματα που ορίζει ο Νόμ. 1418/1984 και τα εκτελεστικά αυτού Δ/τα. Επίσης για θέματα έγκρισης συγκριτικών πινάκων, παρατάσεων προθεσμιών, πρωτοκόλλων νέων τιμών, καθώς και για κάθε θέμα που παραπέμπει σ’ αυτό το όργανο, που είναι αρμόδιο να αποφασίσει σε κάθε συγκεκριμένη περίπτωση. (Μετά τη σελ. 244,957(γ) Σελ. 244,959 Τεύχος Ι-33 Σελ.93 Διυλιστήρια Πετρελαίου 13.Ε.ι.21 Παρεκκλίσεις-Πρότυπα συμβατικά τεύχη Άρθρ.4.–1.Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων των ΕΛ.Δ.Α. εγκρίνονται από Διοικητικό Συμβούλιο μετά από γνώμη του Τεχνικού Συμβουλίου. 2. Πρότυπα συμβατικά τεύχη που δεν καλύπτονται από αντίστοιχα της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων εγκρίνονται με κοινή απόφαση των Υπουργών Περιβάλλοντος, Χωροταξίας και Δημοσίων Έργων και Βιομηχανίας, Ενέργειας και Τεχνολογίας μετά από πρόταση του Διοικητικού Συμβουλίου των ΕΛ.Δ.Α. Διεθνείς Διαγωνισμοί Άρθρ.5.–Οι διακηρύξεις διεθνών διαγωνισμών για έργα που αφορούν το παρόν δ/γμα, εγκρίνονται από το Διοικητικό Συμβούλιο μετά από γνώμη του Τεχνικού Συμβουλίου. Αιτήσεις θεραπείας Άρθρ.6.–1.Στις αιτήσεις θεραπείας του αναδόχου που ασκούνται σύμφωνα με τις διατάξεις του άρθρ. 12 του Νόμ.1418/1984 αποφασίζει ο Υπουργός Βιομηχανίας, Ενέργειας και Τεχνολογίας μετά από γνώμη του Τεχνικού Συμβουλίου των ΕΛ.Δ.Α. 2.Οι αιτήσεις θεραπείας απευθύνονται στον Υπουργό Βιομηχανίας, Ενέργειας και Τεχνολογίας χωρίς να απαιτείται κοινοποίηση στον Υπουργό Περιβάλλοντος, Χωροταξίας και Δημοσίων ΄Εργων. Οι αιτήσεις αυτές κοινοποιούνται στην υπηρεσία που έχει εκδώσει την προσβαλλομένη πράξη. Αν η αίτηση υποβάλλεται για παράλειψη έκδοσης της πράξης η κοινοποίηση γίνεται προς τη Διευθύνουσα Υπηρεσία. 3.Αιτήσεις θεραπείας του κυρίου του έργου διέπονται από τις διατάξεις της παρ. 5 του άρθρ.12 του Νόμ. 1418/1984. Τελικές διατάξεις Άρθρ.7-Τα θέματα που δε ρυθμίζονται ειδικά με τις διατάξεις του παρόντος διέπονται από το Νόμ. 1418/1984 και τα Π.Δ/τα και τις κανονιστικές αποφάσεις που εκδίδονται κατ’ εξουσιοδότησή του. Έναρξη ισχύος Άρθρ.8-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως. Σελ. 244,960 Τεύχος Ι-33 Σελ.94 